Martin Weinek

Martin Weinek (Leoben, 1964) è n'attóre austriaco 'e triato e televisione. 'Int'ô serial Commissario Rex nterpretaje ô spettóre Kunz.

Weinek accummenciaje a studià pe addeventà n'attóre ô 1983 e fernette ô 1986. 'O professore d"o sujo fuje Prof. Peter P. Jost.

Accuminciaje 'a faticà ô 1986 primma cu 'o gruppo 'e triato 80 a Vienna, e avette 'o primmo ruolo d"o sujo 'int'ô film "Nachsaison" (vascia staggione), addó nterpetrava nu Liftboy (ragazzo ca fatica 'int'a ll'ascensore).

Ô 1987 durante 'o Ruhrfestspiele (festa 'e triato d"a Ruhr) a Recklinghausen facette ll'attóre cu 'o regista Georg Mittendrein 'int'ô piezzo "Der Lechner Edi schaut ins Paradies" (Edi Lechner 'a nu sguardo 'o paraviso) e nu spazzino 'int'ô film „Müllomania“ cu Dieter Berner comme a regista. Faticaje ô triato Jura Soyfertheater 'e Vienna (1988-1989) e cu ate triate e pure comme a regista 'int'â drammaturgia e 'int'â produzzione. D"o 1990 ô 1991 tenette 'a direzzione artisteca d"o triato d"a cità 'e Hernals.

Weinek faticaje sempe pure p"a televizione, pe assempio ô 1989 'int'ô serial d"a televisione "Calafati Joe".

Produce vino nziema â mugliera Eva, ca studiaje scienze d"o triato e faticaje comme drammaturga. Accummenciarone a fà 'o vino comme passatiempo ô 1993 e mmo vicino â cità 'e Heiligenbrunn teneno tre ettare a vite.

 Filme e televisione 
 1989: Calavati Joe (serial 'e televisione)
 1999-2004, 2008- : Commissario Rex (serial 'e televisione)
 2004: Silentium
 2005: Grenzverkehr (traffico 'e frontera)
 2006: Unter weißen Segeln (Episode Träume am Horizont) ('a sotto 'e vele janche - ll'episodio "sogne ncopp'a ll'orizzonte")
 2007: Die Rosenheim-Cops (Episode Liebe bis zum Ende) ('e poliziotte 'e Rosenheim - ll'episiodio "ammore nfino â fine")

 Ati pruggette 

Categurìa:Atture austriache